
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.62/2011 privind stabilirea cadrului financiar general pentru utilizarea contribuţiei financiare elveţiene nerambursabile acordate României prin intermediul Programului de cooperare elveţiano-român vizând reducerea disparităţilor economice şi sociale în cadrul Uniunii Europene extinse, precum şi a contribuţiei naţionale aferente acestei asistenţe, cu care comisia noastră a fost sesizată în fond cu adresa Biroului Permanent nr. PLx. 566 din 31 octombrie 2011.
	PREŞEDINTE,

Maria Eugenia BARNA 

RAPORT

asupra proiectului de Lege pentru aprobarea Ordonanţei de urgenţă a 
Guvernului nr.62/2011 privind stabilirea cadrului financiar general pentru 
utilizarea contribuţiei financiare elveţiene nerambursabile acordate României 
prin intermediul Programului de cooperare elveţiano-român vizând reducerea disparităţilor economice şi sociale în cadrul Uniunii Europene extinse, 
precum şi a contribuţiei naţionale aferente acestei asistenţe
Cu adresa nr. PLx. 566 din 31 octombrie 2011, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.62/2011 privind stabilirea cadrului financiar general pentru utilizarea contribuţiei financiare elveţiene nerambursabile acordate României prin intermediul Programului de cooperare elveţiano-român vizând reducerea disparităţilor economice şi sociale în cadrul Uniunii Europene extinse, precum şi a contribuţiei naţionale aferente acestei asistenţe.
La întocmirea raportului s-a avut în vedere avizul favorabil al Consiliului Legislativ.
Prezentul proiect de Lege are ca obiect de reglementare stabilirea cadrului financiar general pentru utilizarea Contribuţiei financiare elveţiene nerambursabile acordate României prin intermediul Programului de Cooperare Elveţiano – Român vizând reducerea dispariţiilor economice şi sociale în cadrul Uniunii Europene extinse.

În cadrul programului sunt finanţate următoarele tipuri de asistenţă financiară nerambursabilă:

a) proiecte individuale;

b) activităţi în cadrul Fondurilor Tematice;

c) asistenţă pentru Facilitatea de Pregătire a Proiectelor;

d) asistenţă prin Fondul de Asistenţă Tehnică.

Ordonanţa urmăreşte să stabilească modalităţile în care sumele necesare asigurării finanţării, respectiv co-finanţării proiectelor şi măsurilor vor fi cuprinse în bugetele instituţiilor implicate şi modalităţile de rambursare a cheltuielilor eligibile.

 Proiectul de Lege face parte din categoria legilor ordinare, potrivit art. 73 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice, domnul Ion Ghizdeanu – secretar de stat, preşedintele Comisiei Naţionale de Prognoză.
La lucrările comisiei şi-au înregistrat prezenţa un număr de 28 deputaţi din totalul de 33 membri ai comisiei.

Raportul comisiei a fost adoptat în unanimitate de către deputaţii prezenţi la dezbateri.
Proiectul de Lege a fost adoptat de Senat în şedinţa din data de 26 octombrie 2011, în condiţiile articolului 115 alineatul (2) teza a III-a din Constituţia României, republicată. 
Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege pentru aprobarea Ordonanţei de urgenţă a Guvernului nr.62/2011 privind stabilirea cadrului financiar general pentru utilizarea contribuţiei financiare elveţiene nerambursabile acordate României prin intermediul Programului de cooperare elveţiano-român vizând reducerea disparităţilor economice şi sociale în cadrul Uniunii Europene extinse, precum şi a contribuţiei naţionale aferente acestei asistenţe, în şedinţa din data de 7 noiembrie 2011, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern. 
	PREŞEDINTE,

Maria Eugenia BARNA
	SECRETAR,

Nicolae BUD


Consilier parlamentar

Mariana Bărdiţă

